Ericu950/Stoicheia-meter-silver huggingface dataset:
τῇς ἐν μὲν νόος ἐστὶ μετὰ φρεσίν ἐν δὲ καὶ αὐδὴ
αἳ μὲν ὕπαιθα ἄνακτος ἐποίπνυον αὐτὰρ ὃ ἔρρων
πλησίον ἔνθα Θέτις περ ἐπὶ θρόνου ἷζε φαεινοῦ
αὔδα ὅ τι φρονέεις τελέσαι δέ με θυμὸς ἄνωγεν
εἰ δύναμαι τελέσαι γε καὶ εἰ τετελεσμένον ἐστίν
τὸν δἠμείβετ ἔπειτα Θέτις κατὰ δάκρυ χέουσα
Ἥφαιστ ἦ ἄρα δή τις ὅσαι θεαί εἰσ ἐν Ὀλύμπῳ
τοσσάδ ἐνὶ φρεσὶν ᾗσιν ἀνέσχετο κήδεα λυγρὰ
ἐκ μέν μἀλλάων ἁλιάων ἀνδρὶ δάμασσεν
Αἰακίδῃ Πηλῆϊ καὶ ἔτλην ἀνέρος εὐνὴν
πολλὰ μάλ οὐκ ἐθέλουσα ὃ μὲν δὴ γήραϊ λυγρῷ
κεῖται ἐνὶ μεγάροις ἀρημένος ἄλλα δέ μοι νῦν
υἱὸν ἐπεί μοι δῶκε γενέσθαί τε τραφέμεν τε
κούρην ἣν ἄρα οἱ γέρας ἔξελον υἷες Ἀχαιῶν
τὴν ἂψ ἐκ χειρῶν ἕλετο κρείων Ἀγαμέμνων
ἤτοι ὃ τῆς ἀχέων φρένας ἔφθιεν αὐτὰρ Ἀχαιοὺς
Τρῶες ἐπὶ πρύμνῃσιν ἐείλεον οὐδὲ θύραζε
εἴων ἐξιέναι τὸν δὲ λίσσοντο γέροντες
Ἀργείων καὶ πολλὰ περικλυτὰ δῶρ ὀνόμαζον
ἔνθ αὐτὸς μὲν ἔπειτ ἠναίνετο λοιγὸν ἀμῦναι
αὐτὰρ ὃ Πάτροκλον περὶ μὲν τὰ ἃ τεύχεα ἕσσε
πέμπε δέ μιν πόλεμον δέ πολὺν δἅμα λαὸν ὄπασσε
πᾶν δἦμαρ μάρναντο περὶ Σκαιῇσι πύλῃσι
καί νύ κεν αὐτῆμαρ πόλιν ἔπραθον εἰ μὴ Ἀπόλλων
πολλὰ κακὰ ῥέξαντα Μενοιτίου ἄλκιμον υἱὸν
τοὔνεκα νῦν τὰ σὰ γούναθ ἱκάνομαι αἴ κἐθέλῃσθα
υἱεῖ ἐ ὠκυμόρῳ δόμεν ἀσπίδα καὶ τρυφάλειαν
καὶ καλὰς κνημῖδας ἐπισφυρίοις ἀραρυίας
καὶ θώρηχ ὃ γὰρ ἦν οἱ ἀπώλεσε πιστὸς ἑταῖρος
Τρωσὶ δαμείς ὃ δὲ κεῖται ἐπὶ χθονὶ θυμὸν ἀχεύων
αἲ γάρ μιν θανάτοιο δυσηχέος ὧδε δυναίμην
νόσφιν ἀποκρύψαι ὅτε μιν μόρος αἰνὸς ἱκάνοι
ὥς οἱ τεύχεα καλὰ παρέσσεται οἷά τις αὖτε
ἀνθρώπων πολέων θαυμάσσεται ὅς κεν ἴδηται
ὣς εἰπὼν τὴν μὲν λίπεν αὐτοῦ βῆ δἐπὶ φύσας
τὰς δἐς πῦρ ἔτρεψε κέλευσέ τε ἐργάζεσθαι
φῦσαι δἐν χοάνοισιν ἐείκοσι πᾶσαι ἐφύσων
παντοίην εὔπρηστον ἀϋτμὴν ἐξανιεῖσαι
ἄλλοτε μὲν σπεύδοντι παρέμμεναι ἄλλοτε δαὖτε
ὅππως Ἥφαιστός τἐθέλοι καὶ ἔργον ἄνοιτο
χαλκὸν δἐν πυρὶ βάλλεν ἀτειρέα κασσίτερόν τε
καὶ χρυσὸν τιμῆντα καὶ ἄργυρον αὐτὰρ ἔπειτα
θῆκεν ἐν ἀκμοθέτῳ μέγαν ἄκμονα γέντο δὲ χειρὶ
ῥαιστῆρα κρατερήν ἑτέρηφι δὲ γέντο πυράγρην
ποίει δὲ πρώτιστα σάκος μέγα τε στιβαρόν τε
πάντοσε δαιδάλλων περὶ δἄντυγα βάλλε φαεινὴν
τρίπλακα μαρμαρέην ἐκ δἀργύρεον τελαμῶνα
πέντε δἄρ αὐτοῦ ἔσαν σάκεος πτύχες αὐτὰρ ἐν αὐτῷ
ποίει δαίδαλα πολλὰ ἰδυίῃσι πραπίδεσσιν
ἐν μὲν γαῖαν ἔτευξ ἐν δοὐρανόν ἐν δὲ θάλασσαν
ἠέλιόν τἀκάμαντα σελήνην τε πλήθουσαν
ἐν δὲ τὰ τείρεα πάντα τά τοὐρανὸς ἐστεφάνωται
Πληϊάδας θὙάδας τε τό τε σθένος Ὠρίωνος
Ἄρκτόν θἣν καὶ Ἄμαξαν ἐπίκλησιν καλέουσιν
ἥ ταὐτοῦ στρέφεται καί τὨρίωνα δοκεύει
οἴη δἄμμορός ἐστι λοετρῶν Ὠκεανοῖο
ἐν δὲ δύω ποίησε πόλεις μερόπων ἀνθρώπων
καλάς ἐν τῇ μέν ῥα γάμοι τἔσαν εἰλαπίναι τε
νύμφας δἐκ θαλάμων δαΐδων ὕπο λαμπομενάων
ἠγίνεον ἀνὰ ἄστυ πολὺς δὑμέναιος ὀρώρει
κοῦροι δὀρχηστῆρες ἐδίνεον ἐν δἄρα τοῖσιν
αὐλοὶ φόρμιγγές τε βοὴν ἔχον αἳ δὲ γυναῖκες
ἱστάμεναι θαύμαζον ἐπὶ προθύροισιν ἑκάστη
λαοὶ δεἰν ἀγορῇ ἔσαν ἀθρόοι ἔνθα δὲ νεῖκος
ὠρώρει δύο δἄνδρες ἐνείκεον εἵνεκα ποινῆς
ἀνδρὸς ἀποφθιμένου ὃ μὲν εὔχετο πάντ ἀποδοῦναι
δήμῳ πιφαύσκων ὃ δἀναίνετο μηδὲν ἑλέσθαι
ἄμφω δἱέσθην ἐπὶ ἴστορι πεῖραρ ἑλέσθαι
λαοὶ δἀμφοτέροισιν ἐπήπυον ἀμφὶς ἀρωγοί
κήρυκες δἄρα λαὸν ἐρήτυον οἳ δὲ γέροντες
εἵατ ἐπὶ ξεστοῖσι λίθοις ἱερῷ ἐνὶ κύκλῳ
σκῆπτρα δὲ κηρύκων ἐν χέρσ ἔχον ἠεροφώνων
τοῖσιν ἔπειτ ἤϊσσον ἀμοιβηδὶς δὲ δίκαζον
κεῖτο δἄρ ἐν μέσσοισι δύω χρυσοῖο τάλαντα
τῷ δόμεν ὃς μετὰ τοῖσι δίκην ἰθύντατα εἴποι
τὴν δἑτέρην πόλιν ἀμφὶ δύω στρατοὶ ἥατο λαῶν
τεύχεσι λαμπόμενοι δίχα δέ σφισιν ἥνδανε βουλή
ἠὲ διαπραθέειν ἢ ἄνδιχα πάντα δάσασθαι
κτῆσιν ὅσην πτολίεθρον ἐπήρατον ἐντὸς ἔεργεν
οἳ δοὔ πω πείθοντο λόχῳ δὑπεθωρήσσοντο
τεῖχος μέν ῥἄλοχοί τε φίλαι καὶ νήπια τέκνα
ῥύατ ἐφεσταότες μετὰ δἀνέρες οὓς ἔχε γῆρας
οἳ δἴσαν ἦρχε δἄρά σφιν Ἄρης καὶ Παλλὰς Ἀθήνη
ἄμφω χρυσείω χρύσεια δὲ εἵματα ἕσθην
καλὼ καὶ μεγάλω σὺν τεύχεσιν ὥς τε θεώ περ
ἀμφὶς ἀριζήλω λαοὶ δὑπολίζονες ἦσαν
οἳ δὅτε δή ῥἵκανον ὅθι σφίσιν εἶκε λοχῆσαι
ἐν ποταμῷ ὅθι τἀρδμὸς ἔην πάντεσσι βοτοῖσιν
ἔνθ ἄρα τοί γἵζοντ εἰλυμένοι αἴθοπι χαλκῷ
τοῖσι δἔπειτ ἀπάνευθε δύω σκοποὶ εἵατο λαῶν
οἳ δὲ τάχα προγένοντο δύω δἅμ ἕποντο νομῆες
τερπόμενοι σύριγξι δόλον δοὔ τι προνόησαν
οἳ μὲν τὰ προϊδόντες ἐπέδραμον ὦκα δἔπειτα
τάμνοντ ἀμφὶ βοῶν ἀγέλας καὶ πώεα καλὰ
οἳ δὡς οὖν ἐπύθοντο πολὺν κέλαδον παρὰ βουσὶν
εἰράων προπάροιθε καθήμενοι αὐτίκ ἐφ ἵππων
βάντες ἀερσιπόδων μετεκίαθον αἶψα δἵκοντο
στησάμενοι δἐμάχοντο μάχην ποταμοῖο παρ ὄχθας
βάλλον δἀλλήλους χαλκήρεσιν ἐγχείῃσιν
ἐν δἜρις ἐν δὲ Κυδοιμὸς ὁμίλεον ἐν δὀλοὴ Κήρ
ἄλλον ζωὸν ἔχουσα νεούτατον ἄλλον ἄουτον
ἄλλον τεθνηῶτα κατὰ μόθον ἕλκε ποδοῖιν
εἷμα δἔχ ἀμφ ὤμοισι δαφοινεὸν αἵματι φωτῶν
ὡμίλευν δὥς τε ζωοὶ βροτοὶ ἠδ ἐμάχοντο
νεκρούς τἀλλήλων ἔρυον κατατεθνηῶτας
ἐν δἐτίθει νειὸν μαλακὴν πίειραν ἄρουραν
εὐρεῖαν τρίπολον πολλοὶ δἀροτῆρες ἐν αὐτῇ
ζεύγεα δινεύοντες ἐλάστρεον ἔνθα καὶ ἔνθα
οἳ δὁπότε στρέψαντες ἱκοίατο τέλσον ἀρούρης
τοῖσι δἔπειτ ἐν χερσὶ δέπας μελιηδέος οἴνου
δόσκεν ἀνὴρ ἐπιών τοὶ δὲ στρέψασκον ἀν ὄγμους
ἱέμενοι νειοῖο βαθείης τέλσον ἱκέσθαι
ἣ δὲ μελαίνετ ὄπισθεν ἀρηρομένῃ δὲ ἐῴκει
χρυσείη περ ἐοῦσα τὸ δὴ περὶ θαῦμα τέτυκτο
ἐν δἐτίθει τέμενος βασιλήϊον ἔνθα δἔριθοι
ἤμων ὀξείας δρεπάνας ἐν χερσὶν ἔχοντες
δράγματα δἄλλα μετ ὄγμον ἐπήτριμα πῖπτον ἔραζε
ἄλλα δἀμαλλοδετῆρες ἐν ἐλλεδανοῖσι δέοντο
τρεῖς δἄρ ἀμαλλοδετῆρες ἐφέστασαν αὐτὰρ ὄπισθε
παῖδες δραγμεύοντες ἐν ἀγκαλίδεσσι φέροντες
ἀσπερχὲς πάρεχον βασιλεὺς δἐν τοῖσι σιωπῇ
σκῆπτρον ἔχων ἑστήκει ἐπ ὄγμου γηθόσυνος κῆρ
κήρυκες δἀπάνευθεν ὑπὸ δρυῒ δαῖτα πένοντο
βοῦν δἱερεύσαντες μέγαν ἄμφεπον αἳ δὲ γυναῖκες
δεῖπνον ἐρίθοισιν λεύκ ἄλφιτα πολλὰ πάλυνον
ἐν δἐτίθει σταφυλῇσι μέγα βρίθουσαν ἀλωὴν
καλὴν χρυσείην μέλανες δἀνὰ βότρυες ἦσαν
ἑστήκει δὲ κάμαξι διαμπερὲς ἀργυρέῃσιν
ἀμφὶ δὲ κυανέην κάπετον περὶ δἕρκος ἔλασσε
κασσιτέρου μία δοἴη ἀταρπιτὸς ἦεν ἐπ αὐτήν
τῇ νίσοντο φορῆες ὅτε τρυγόῳεν ἀλωήν
παρθενικαὶ δὲ καὶ ἠΐθεοι ἀταλὰ φρονέοντες
πλεκτοῖς ἐν ταλάροισι φέρον μελιηδέα καρπόν
τοῖσιν δἐν μέσσοισι πάϊς φόρμιγγι λιγείῃ
ἱμερόεν κιθάριζε λίνον δὑπὸ καλὸν ἄειδε
λεπταλέῃ φωνῇ τοὶ δὲ ῥήσσοντες ἁμαρτῇ
μολπῇ τἰυγμῷ τε ποσὶ σκαίροντες ἕποντο
ἐν δἀγέλην ποίησε βοῶν ὀρθοκραιράων
αἳ δὲ βόες χρυσοῖο τετεύχατο κασσιτέρου τε
μυκηθμῷ δἀπὸ κόπρου ἐπεσσεύοντο νομὸν δὲ
πὰρ ποταμὸν κελάδοντα παρὰ ῥοδανὸν δονακῆα
χρύσειοι δὲ νομῆες ἅμ ἐστιχόωντο βόεσσι
τέσσαρες ἐννέα δέ σφι κύνες πόδας ἀργοὶ ἕποντο
σμερδαλέω δὲ λέοντε δύ ἐν πρώτῃσι βόεσσι
ταῦρον ἐρύγμηλον ἐχέτην ὃ δὲ μακρὰ μεμυκὼς
ἕλκετο τὸν δὲ κύνες μετεκίαθον ἠδ αἰζηοί
τὼ μὲν ἀναρρήξαντε βοὸς μεγάλοιο βοείην
ἔγκατα καὶ μέλαν αἷμα λαφύσσετον οἳ δὲ νομῆες
αὔτως ἐνδίεσαν ταχέας κύνας ὀτρύνοντες
οἳ δἤτοι δακέειν μὲν ἀπετρωπῶντο λεόντων
ἱστάμενοι δὲ μάλ ἐγγὺς ὑλάκτεον ἔκ τἀλέοντο
ἐν δὲ νομὸν ποίησε περικλυτὸς ἀμφιγυήεις
ἐν καλῇ βήσσῃ μέγαν οἰῶν ἀργεννάων
σταθμούς τε κλισίας τε κατηρεφέας ἰδὲ σηκούς
ἐν δὲ χορὸν ποίκιλλε περικλυτὸς ἀμφιγυήεις
τῷ ἴκελον οἷόν ποτ ἐνὶ Κνωσῷ εὐρείῃ
Δαίδαλος ἤσκησεν καλλιπλοκάμῳ Ἀριάδνῃ
ἔνθα μὲν ἠΐθεοι καὶ παρθένοι ἀλφεσίβοιαι
ὀρχεῦντ ἀλλήλων ἐπὶ καρπῷ χεῖρας ἔχοντες
τῶν δαἳ μὲν λεπτὰς ὀθόνας ἔχον οἳ δὲ χιτῶνας
εἵατ ἐϋννήτους ἦκα στίλβοντας ἐλαίῳ
καί ῥαἳ μὲν καλὰς στεφάνας ἔχον οἳ δὲ μαχαίρας
εἶχον χρυσείας ἐξ ἀργυρέων τελαμώνων
οἳ δὁτὲ μὲν θρέξασκον ἐπισταμένοισι πόδεσσι
ῥεῖα μάλ ὡς ὅτε τις τροχὸν ἄρμενον ἐν παλάμῃσιν
ἑζόμενος κεραμεὺς πειρήσεται αἴ κε θέῃσιν
ἄλλοτε δαὖ θρέξασκον ἐπὶ στίχας ἀλλήλοισι
πολλὸς δἱμερόεντα χορὸν περιίσταθ ὅμιλος
τερρπόμενοι δοιὼ δὲ κυβιστητῆρε κατ αὐτοὺς
μολπῆς ἐξάρχοντες ἐδίνευον κατὰ μέσσους
ἐν δἐτίθει ποταμοῖο μέγα σθένος Ὠκεανοῖο
ἄντυγα πὰρ πυμάτην σάκεος πύκα ποιητοῖο
αὐτὰρ ἐπεὶ δὴ τεῦξε σάκος μέγα τε στιβαρόν τε
τεῦξ ἄρα οἱ θώρηκα φαεινότερον πυρὸς αὐγῆς
τεῦξε δέ οἱ κόρυθα βριαρὴν κροτάφοις ἀραρυῖαν
καλὴν δαιδαλέην ἐπὶ δὲ χρύσεον λόφον ἧκε
τεῦξε δέ οἱ κνημῖδας ἑανοῦ κασσιτέροιο
αὐτὰρ ἐπεὶ πάνθ ὅπλα κάμε κλυτὸς ἀμφιγυήεις
μητρὸς Ἀχιλλῆος θῆκε προπάροιθεν ἀείρας
ἣ δἴρηξ ὣς ἆλτο κατ Οὐλύμπου νιφόεντος
τεύχεα μαρμαίροντα παρ Ἡφαίστοιο φέρουσα
ἄριστον μὲν ὕδωρ ὁ δὲ χρυσὸς αἰθόμενον πῦρ
ἅτε διαπρέπει νυκτὶ μεγάνορος ἔξοχα πλούτου
εἰ δἄεθλα γαρύεν
ἔλδεαι φίλον ἦτορ
ἄλλο θαλπνότερον ἐν ἁμέρᾳ φαεννὸν ἄστρον ἐρήμας δι αἰθέρος
μηδ Ὀλυμπίας ἀγῶνα φέρτερον αὐδάσομεν
ὅθεν ὁ πολύφατος ὕμνος ἀμφιβάλλεται
σοφῶν μητίεσσι κελαδεῖν
Κρόνου παῖδ ἐς ἀφνεὰν ἱκομένους
μάκαιραν Ἱέρωνος ἑστίαν
θεμιστεῖον ὃς ἀμφέπει σκᾶπτον ἐν πολυμάλῳ
Σικελίᾳ δρέπων μὲν κορυφὰς ἀρετᾶν ἄπο πασᾶν
ἀγλαΐζεται δὲ καὶ
μουσικᾶς ἐν ἀώτῳ
οἷα παίζομεν φίλαν
ἄνδρες ἀμφὶ θαμὰ τράπεζαν ἀλλὰ Δωρίαν ἀπὸ φόρμιγγα πασσάλου
λάμβαν εἴ τί τοι Πίσας τε καὶ Φερενίκου χάρις
νόον ὑπὸ γλυκυτάταις ἔθηκε φροντίσιν
ὅτε παρ Ἀλφεῷ σύτο δέμας
ἀκέντητον ἐν δρόμοισι παρέχων
κράτει δὲ προσέμιξε δεσπόταν
Συρακόσιον ἱπποχάρμαν βασιλῆα λάμπει δέ οἱ κλέος
ἐν εὐάνορι Λυδοῦ Πέλοπος ἀποικίᾳ
τοῦ μεγασθενὴς ἐράσσατο γαιάοχος
Ποσειδᾶν ἐπεί νιν καθαροῦ λέβητος ἔξελε Κλωθὼ
ἐλέφαντι φαίδιμον ὦμον κεκαδμένον
ἦ θαυματὰ πολλά καί πού τι καὶ βροτῶν
φάτις ὑπὲρ τὸν ἀλαθῆ λόγον
δεδαιδαλμένοι ψεύδεσι ποικίλοις ἐξαπατῶντι μῦθοι
Χάρις δἅπερ ἅπαντα τεύχει τὰ μείλιχα θνατοῖς
ἐπιφέροισα τιμὰν καὶ ἄπιστον ἐμήσατο πιστὸν
ἔμμεναι τὸ πολλάκις
ἁμέραι δἐπίλοιποι
μάρτυρες σοφώτατοι
ἔστι δἀνδρὶ φάμεν ἐοικὸς ἀμφὶ δαιμόνων καλά μείων γὰρ αἰτία
υἱὲ Ταντάλου σὲ δἀντία προτέρων φθέγξομαι
ὁπότ ἐκάλεσε πατὴρ τὸν εὐνομώτατον
ἐς ἔρανον φίλαν τε Σίπυλον
τότ Ἀγλαοτρίαιναν ἁρπάσαι
δαμέντα φρένας ἱμέρῳ χρυσέαισί τἀν ἵπποις
ὕπατον εὐρυτίμου ποτὶ δῶμα Διὸς μεταβᾶσαι
ἔνθα δευτέρῳ χρόνῳ
ἦλθε καὶ Γανυμήδης
ὡς δἄφαντος ἔπελες οὐδὲ ματρὶ πολλὰ μαιόμενοι φῶτες ἄγαγον
ἔννεπε κρυφᾶ τις αὐτίκα φθονερῶν γειτόνων
ὕδατος ὅτι σε πυρὶ ζέοισαν εἰς ἀκμὰν
μαχαίρᾳ τάμον κάτα μέλη
τραπέζαισί τἀμφὶ δεύτατα κρεῶν
σέθεν διεδάσαντο καὶ φάγον
ἐμοὶ δἄπορα γαστρίμαργον μακάρων τιν εἰπεῖν ἀφίσταμαι
ἀκέρδεια λέλογχεν θαμινὰ κακαγόρους
εἰ δὲ δή τιν ἄνδρα θνατὸν Ὀλύμπου σκοποὶ
ἐτίμασαν ἦν Τάνταλος οὗτος ἀλλὰ γὰρ καταπέψαι
μέγαν ὄλβον οὐκ ἐδυνάσθη κόρῳ δἕλεν
ἄταν ὑπέροπλον ἅν οἱ πατὴρ ὑπερ
κρέμασε καρτερὸν αὐτῷ λίθον
τὸν αἰεὶ μενοινῶν κεφαλᾶς βαλεῖν εὐφροσύνας ἀλᾶται
ἔχει δἀπάλαμον βίον τοῦτον ἐμπεδόμοχθον
μετὰ τριῶν τέταρτον πόνον ἀθανάτων ὅτι κλέψαις
ἁλίκεσσι συμπόταις
νέκταρ ἀμβροσίαν τε
δῶκεν οἷσιν ἄφθιτον
θέν νιν εἰ δὲ θεὸν ἀνήρ τις ἔλπεταί τι λαθέμεν ἔρδων ἁμαρτάνει
τοὔνεκα προῆκαν υἱὸν ἀθάνατοί οἱ πάλιν
μετὰ τὸ ταχύποτμον αὖτις ἀνέρων ἔθνος
πρὸς εὐάνθεμον δὅτε φυὰν
λάχναι νιν μέλαν γένειον ἔρεφον
ἑτοῖμον ἀνεφρόντισεν γάμον
Πισάτα παρὰ πατρὸς εὔδοξον Ἱπποδάμειαν
σχεθέμεν ἐγγὺς ἐλθὼν πολιᾶς ἁλὸς οἶος ἐν ὄρφνᾳ
ἄπυεν βαρύκτυπον
Εὐτρίαιναν ὁ δαὐτῷ
πὰρ ποδὶ σχεδὸν φάνη
τέλλεται πέδασον ἔγχος Οἰνομάου χάλκεον
ἐμὲ δἐπὶ ταχυτάτων πόρευσον ἁρμάτων
ἐς Ἆλιν κράτει δὲ πέλασον
ἐπεὶ τρεῖς τε καὶ δέκ ἄνδρας ὀλέσαις
μναστῆρας ἀναβάλλεται γάμον
θυγατρός ὁ μέγας δὲ κίνδυνος ἄναλκιν οὐ φῶτα λαμβάνει
θανεῖν δοἷσιν ἀνάγκα τί κέ τις ἀνώνυμον
γῆρας ἐν σκότῳ καθήμενος ἕψοι μάταν
ἁπάντων καλῶν ἄμμορος ἀλλ ἐμοὶ μὲν οὗτος ἄεθλος
ὑποκείσεται τὺ δὲ πρᾶξιν φίλαν δίδοι
ὣς ἔννεπεν οὐδ ἀκράντοις ἐφάψατο
ἔπεσι τὸν μὲν ἀγάλλων θεὸς
ἔδωκεν δίφρον τε χρύσεον πτεροῖσίν τἀκάμαντας ἵππους
ἕλεν δΟἰνομάου βίαν παρθένον τε σύνευνον
τέκε τε λαγέτας ἓξ ἀρεταῖσι μεμαότας υἱούς
νῦν δἐν αἱμακουρίαις
ἀγλααῖσι μέμικται
Ἀλφεοῦ πόρῳ κλιθείς
τύμβον ἀμφίπολον ἔχων πολυξενωτάτῳ παρὰ βωμῷ τὸ δὲ κλέος
τηλόθεν δέδορκε τᾶν Ὀλυμπιάδων ἐν δρόμοις
Πέλοπος ἵνα ταχυτὰς ποδῶν ἐρίζεται
ἀκμαί τἰσχύος θρασύπονοι
ὁ νικῶν δὲ λοιπὸν ἀμφὶ βίοτον
ἔχει μελιτόεσσαν εὐδίαν
ἀέθλων γἕνεκεν τὸ δαἰεὶ παράμερον ἐσλὸν
ὕπατον ἔρχεται παντὶ βροτῶν ἐμὲ δὲ στεφανῶσαι
κεῖνον ἱππίῳ νόμῳ
Αἰοληΐδι μολπᾷ
χρή πέποιθα δὲ ξένον
τῶν γε νῦν κλυταῖσι δαιδαλωσέμεν ὕμνων πτυχαῖς
θεὸς ἐπίτροπος ἐὼν τεαῖσι μήδεται
ἔχων τοῦτο κᾶδος Ἱέρων
μερίμναισιν εἰ δὲ μὴ ταχὺ λίποι
ἔτι γλυκυτέραν κεν ἔλπομαι
σὺν ἅρματι θοῷ κλεΐξειν ἐπίκουρον εὑρὼν ὁδὸν λόγων
παρ εὐδείελον ἐλθὼν Κρόνιον ἐμοὶ μὲν ὦν
Μοῖσα καρτερώτατον βέλος ἀλκᾷ τρέφει
ἐπ ἄλλοισι δἄλλοι μεγάλοι τὸ δἔσχατον κορυφοῦται
βασιλεῦσι μηκέτι πάπταινε πόρσιον
εἴη σέ τε τοῦτον ὑψοῦ χρόνον πατεῖν
ἐμέ τε τοσσάδε νικαφόροις
ὁμιλεῖν πρόφαντον σοφίᾳ καθ Ἕλλανας ἐόντα παντᾷ
ἀναξιφόρμιγγες ὕμνοι
τίνα θεόν τίν ἥρωα τίνα δἄνδρα κελαδήσομεν
ἤτοι Πίσα μὲν Διός Ὀλυμπιάδα δἔστασεν Ἡρακλέης
ἀκρόθινα πολέμου
γεγωνητέον ὄπι δίκαιον ξένων ἔρεισμ Ἀκράγαντος
εὐωνύμων τε πατέρων ἄωτον ὀρθόπολιν
καμόντες οἳ πολλὰ θυμῷ
ἱερὸν ἔσχον οἴκημα ποταμοῦ Σικελίας τἔσαν
ὀφθαλμός αἰὼν δἔφεπε μόρσιμος πλοῦτόν τε καὶ χάριν ἄγων
γνησίαις ἐπ ἀρεταῖς
ἀλλ ὦ Κρόνιε παῖ Ῥέας ἕδος Ὀλύμπου νέμων
ἀέθλων τε κορυφὰν πόρον τἈλφεοῦ ἰανθεὶς ἀοιδαῖς
εὔφρων ἄρουραν ἔτι πατρίαν σφίσιν κόμισον
ἐν δίκᾳ τε καὶ παρὰ δίκαν ἀποίητον οὐδ ἂν
χρόνος ὁ πάντων πατὴρ δύναιτο θέμεν ἔργων τέλος
λάθα δὲ πότμῳ σὺν εὐδαίμονι γένοιτ ἄν
ἐσλῶν γὰρ ὑπὸ χαρμάτων πῆμα θνάσκει
παλίγκοτον δαμασθέν
ὅταν θεοῦ Μοῖρα πέμπῃ
ἀνεκὰς ὄλβον ὑψηλόν ἕπεται δὲ λόγος εὐθρόνοις
Κάδμοιο κούραις ἔπαθον αἳ μεγάλα πένθος δἐπίτνει βαρὺ
κρεσσόνων πρὸς ἀγαθῶν
ζώει μὲν ἐν Ὀλυμπίοις ἀποθανοῖσα βρόμῳ
κεραυνοῦ τανυέθειρα Σεμέλα φιλεῖ δέ νιν Παλλὰς αἰεί
καὶ Ζεὺς πατὴρ μάλα φιλεῖ δὲ παῖς ὁ κισσοφόρος
λέγοντι δἐν καὶ θαλάσσᾳ
μετὰ κόραισι Νηρῆος ἁλίαις βίοτον ἄφθιτον
Ἰνοῖ τετάχθαι τὸν ὅλον ἀμφὶ χρόνον ἤτοι βροτῶν γε κέκριται
πεῖρας οὔ τι θανάτου
οὐδ ἡσύχιμον ἁμέραν ὁπότε παῖδ ἀελίου
ἀτειρεῖ σὺν ἀγαθῷ τελευτάσομεν ῥοαὶ δἄλλοτ ἄλλαι
εὐθυμιᾶν τε μετὰ καὶ πόνων ἐς ἄνδρας ἔβαν
τῶνδ ἔχει τὸν εὔφρονα πότμον θεόρτῳ σὺν ὄλβῳ
ἐπί τι καὶ πῆμ ἄγει παλιντράπελον ἄλλῳ χρόνῳ
ἐξ οὗπερ ἔκτεινε Λᾷον μόριμος υἱὸς
συναντόμενος ἐν δὲ Πυθῶνι χρησθὲν
παλαίφατον τέλεσσεν
ἰδοῖσα δὀξεῖ Ἐριννὺς
λείφθη δὲ Θέρσανδρος ἐριπέντι Πολυνείκει νέοις ἐν ἀέθλοις
ἐν μάχαις τε πολέμου
τιμώμενος Ἀδραστιδᾶν θάλος ἀρωγὸν δόμοις
ὅθεν σπέρματος ἔχοντα ῥίζαν πρέπει τὸν Αἰνησιδάμου
ἐγκωμίων τε μελέων λυρᾶν τε τυγχανέμεν
Ὀλυμπίᾳ μὲν γὰρ αὐτὸς
γέρας ἔδεκτο Πυθῶνι δὁμόκλαρον ἐς ἀδελφεὸν
Ἰσθμοῖ τε κοιναὶ Χάριτες ἄνθεα τεθρίππων δυωδεκαδρόμων
ἄγαγον τὸ δὲ τυχεῖν
πειρώμενον ἀγωνίας δυσφρονᾶν παραλύει
ὁ μὰν πλοῦτος ἀρεταῖς δεδαιδαλμένος φέρει τῶν τε καὶ τῶν
καιρόν βαθεῖαν ὑπέχων μέριμναν ἀγροτέραν
ἀστὴρ ἀρίζηλος ἐτυμώτατον
ἀνδρὶ φέγγος εἰ δέ νιν ἔχων τις οἶδεν τὸ μέλλον
ὅτι θανόντων μὲν ἐνθάδ αὐτίκ ἀπάλαμνοι φρένες
ποινὰς ἔτισαν τὰ δἐν τᾷδε Διὸς ἀρχᾷ
ἀλιτρὰ κατὰ γᾶς δικάζει τις ἐχθρᾷ
λόγον φράσαις ἀνάγκᾳ
ἴσαις δὲ νύκτεσσιν αἰεί
ἴσαις δ ἁμέραις ἅλιον ἔχοντες ἀπονέστερον
ἐσλοὶ δέκονται βίοτον οὐ χθόνα ταράσσοντες ἐν χερὸς ἀκμᾷ
οὐδὲ πόντιον ὕδωρ
κεινὰν παρὰ δίαιταν ἀλλὰ παρὰ μὲν τιμίοις
θεῶν οἵτινες ἔχαιρον εὐορκίαις ἄδακρυν νέμονται
αἰῶνα τοὶ δἀπροσόρατον ὀκχέοντι πόνον
ὅσοι δἐτόλμασαν ἐστρὶς
ἑκατέρωθι μείναντες ἀπὸ πάμπαν ἀδίκων ἔχειν
ψυχάν ἔτειλαν Διὸς ὁδὸν παρὰ Κρόνου τύρσιν ἔνθα μακάρων
νᾶσον ὠκεανίδες
αὖραι περιπνέοισιν ἄνθεμα δὲ χρυσοῦ φλέγει
τὰ μὲν χερσόθεν ἀπ ἀγλαῶν δενδρέων ὕδωρ δἄλλα φέρβει
ὅρμοισι τῶν χέρας ἀναπλέκοντι καὶ στεφάνους
βουλαῖς ἐν ὀρθαῖσι Ῥαδαμάνθυος
ὃν πατὴρ ἔχει μέγας ἑτοῖμον αὐτῷ πάρεδρον
πόσις ὁ πάντων Ῥέας ὑπέρτατον ἐχοίσας θρόνον
Πηλεύς τε καὶ Κάδμος ἐν τοῖσιν ἀλέγονται
Ἀχιλλέα τἔνεικ ἐπεὶ Ζηνὸς ἦτορ
λιταῖς ἔπεισε μάτηρ
ὃς Ἕκτορ ἔσφαλε Τροίας
ἄμαχον ἀστραβῆ κίονα Κύκνον τε θανάτῳ πόρεν
Ἀοῦς τε παῖδ Αἰθίοπα πολλά μοι ὑπ ἀγκῶνος ὠκέα βέλη
ἔνδον ἐντι φαρέτρας
φωνᾶντα συνετοῖσιν ἐς δὲ τὸ πὰν ἑρμηνέων
χατίζει σοφὸς ὁ πολλὰ εἰδὼς φυᾷ μαθόντες δὲ λάβροι
παγγλωσσίᾳ κόρακες ὥς ἄκραντα γαρύετων
Διὸς πρὸς ὄρνιχα θεῖον
ἔπεχε νῦν σκοπῷ τόξον ἄγε θυμέ τίνα βάλλομεν
ἐκ μαλθακᾶς αὖτε φρενὸς εὐκλέας ὀϊστοὺς ἱέντες ἐπί τοι
Ἀκράγαντι τανύσαις
αὐδάσομαι ἐνόρκιον λόγον ἀλαθεῖ νόῳ
τεκεῖν μή τιν ἑκατόν γε ἐτέων πόλιν φίλοις ἄνδρα μᾶλλον
εὐεργέταν πραπίσιν ἀφθονέστερόν τε χέρα
Θήρωνος ἀλλ αἶνον ἐπέβα κόρος
οὐ δίκᾳ συναντόμενος ἀλλὰ μάργων ὑπ ἀνδρῶν
τὸ λαλαγῆσαι ἐθέλων κρύφον τε θέμεν ἐσλῶν καλοῖς
ἔργοις ἐπεὶ ψάμμος ἀριθμὸν περιπέφευγεν
καὶ κεῖνος ὅσα χάρματ ἄλλοις ἔθηκεν
τίς ἂν φράσαι δύναιτο
Τυνδαρίδαις τε φιλοξείνοις ἁδεῖν καλλιπλοκάμῳ θἙλένᾳ
κλεινὰν Ἀκράγαντα γεραίρων εὔχομαι
Θήρωνος Ὀλυμπιονίκαν ὕμνον ὀρθώσαις ἀκαμαντοπόδων
ἵππων ἄωτον Μοῖσα δοὕτω ποι παρέστα μοι νεοσίγαλον εὑρόντι τρόπον
Δωρίῳ φωνὰν ἐναρμόξαι πεδίλῳ
ἀγλαόκωμον ἐπεὶ χαίταισι μὲν ζευχθέντες ἔπι στέφανοι
πράσσοντί με τοῦτο θεόδματον χρέος
φόρμιγγά τε ποικιλόγαρυν καὶ βοὰν αὐλῶν ἐπέων τε θέσιν
Αἰνησιδάμου παιδὶ συμμῖξαι πρεπόντως ἅ τε Πίσα με γεγωνεῖν τᾶς ἄπο
θεόμοροι νίσοντ ἐπ ἀνθρώπους ἀοιδαί
ᾧ τινι κραίνων ἐφετμὰς Ἡρακλέος προτέρας
ἀτρεκὴς Ἑλλανοδίκας γλεφάρων Αἰτωλὸς ἀνὴρ ὑψόθεν
ἀμφὶ κόμαισι βάλῃ γλαυκόχροα κόσμον ἐλαίας τάν ποτε
Ἴστρου ἀπὸ σκιαρᾶν παγᾶν ἔνεικεν Ἀμφιτρυωνιάδας
δᾶμον Ὑπερβορέων πείσαις Ἀπόλλωνος θεράποντα λόγῳ
πιστὰ φρονέων Διὸς αἴτει πανδόκῳ
ἄλσει σκιαρόν τε φύτευμα ξυνὸν ἀνθρώποις στέφανόν τἀρετᾶν
ἤδη γὰρ αὐτῷ πατρὶ μὲν βωμῶν ἁγισθέντων διχόμηνις ὅλον χρυσάρματος
ἑσπέρας ὀφθαλμὸν ἀντέφλεξε Μήνα
καὶ μεγάλων ἀέθλων ἁγνὰν κρίσιν καὶ πενταετηρίδ ἁμᾶ
θῆκε ζαθέοις ἐπὶ κρημνοῖς Ἀλφεοῦ
ἀλλ οὐ καλὰ δένδρε ἔθαλλεν χῶρος ἐν βάσσαις Κρονίου Πέλοπος
δὴ τότ ἐς γαῖαν πορεύεν θυμὸς ὥρμα
Ἰστρίαν νιν ἔνθα Λατοῦς ἱπποσόα θυγάτηρ
δέξατ ἐλθόντ Ἀρκαδίας ἀπὸ δειρᾶν καὶ πολυγνάμπτων μυχῶν
εὖτέ νιν ἀγγελίαις Εὐρυσθέος ἔντυ ἀνάγκα πατρόθεν
χρυσόκερων ἔλαφον θήλειαν ἄξονθ ἅν ποτε Ταϋγέτα
τὰν μεθέπων ἴδε καὶ κείναν χθόνα πνοιᾶς ὄπιθεν Βορέα
ψυχροῦ τόθι δένδρεα θάμβαινε σταθείς
τῶν νιν γλυκὺς ἵμερος ἔσχεν δωδεκάγναμπτον περὶ τέρμα δρόμου
ἵππων φυτεῦσαι καί νυν ἐς ταύταν ἑορτὰν ἵλαος ἀντιθέοισιν νίσεται
σὺν βαθυζώνοιο διδύμοις παισὶ Λήδας
τοῖς γὰρ ἐπέτραπεν Οὐλυμπόνδ ἰὼν θαητὸν ἀγῶνα νέμειν
ἀνδρῶν τἀρετᾶς πέρι καὶ ῥιμφαρμάτου
διφρηλασίας ἐμὲ δὦν πᾳ θυμὸς ὀτρύνει φάμεν Ἐμμενίδαις
Θήρωνί τἐλθεῖν κῦδος εὐΐππων διδόντων Τυνδαριδᾶν ὅτι πλείσταισι βροτῶν
ξεινίαις αὐτοὺς ἐποίχονται τραπέζαις
εὐσεβεῖ γνώμᾳ φυλάσσοντες μακάρων τελετάς
εἰ δἀριστεύει μὲν ὕδωρ κτεάνων δὲ χρυσὸς αἰδοιέστατος
νῦν δὲ πρὸς ἐσχατιὰν Θήρων ἀρεταῖσιν ἱκάνων ἅπτεται
οἴκοθεν Ἡρακλέος σταλᾶν τὸ πόρσω δἔστι σοφοῖς ἄβατον
κἀσόφοις οὔ νιν διώξω κεινὸς εἴην
ἐλατὴρ ὑπέρτατε βροντᾶς ἀκαμαντόποδος Ζεῦ τεαὶ γὰρ ὧραι
ὑπὸ ποικιλοφόρμιγγος ἀοιδᾶς ἑλισσόμεναί μἔπεμψαν
ὑψηλοτάτων μάρτυρ ἀέθλων
ἔσαναν αὐτίκ ἀγγελίαν ποτὶ γλυκεῖαν ἐσλοί
ἀλλὰ Κρόνου παῖ ὃς Αἴτναν ἔχεις
ἶπον ἀνεμόεσσαν ἑκατογκεφάλα Τυφῶνος ὀβρίμου
Οὐλυμπιονίκαν
δέξαι Χαρίτων θἕκατι τόνδε κῶμον
χρονιώτατον φάος εὐρυσθενέων ἀρετᾶν Ψαύμιος γὰρ ἵκει
ὀχέων ὅς ἐλαίᾳ στεφανωθεὶς Πισάτιδι κῦδος ὄρσαι
σπεύδει Καμαρίνᾳ θεὸς εὔφρων
ἐπεί νιν αἰνέω μάλα μὲν τροφαῖς ἑτοῖμον ἵππων
χαίροντά τε ξενίαις πανδόκοις
καὶ πρὸς ἁσυχίαν φιλόπολιν καθαρᾷ γνώμᾳ τετραμμένον
οὐ ψεύδεϊ τέγξω
λόγον διάπειρά τοι βροτῶν ἔλεγχος
ἅπερ Κλυμένοιο παῖδα
Λαμνιάδων γυναικῶν ἔλυσεν ἐξ ἀτιμίας
ἔειπεν Ὑψιπυλείᾳ μετὰ στέφανον ἰών
οὗτος ἐγὼ ταχυτᾶτι
χεῖρες δὲ καὶ ἦτορ ἴσον φύονται δὲ καὶ νέοις
ἐν ἀνδράσιν πολιαὶ
θαμὰ καὶ παρὰ τὸν ἁλικίας ἐοικότα χρόνον
ὑψηλᾶν ἀρετᾶν καὶ στεφάνων ἄωτον γλυκὺν
τῶν Οὐλυμπίᾳ Ὠκεανοῦ θύγατερ καρδίᾳ γελανεῖ
ἀκαμαντόποδός τἀπήνας δέκευ Ψαύμιός τε δῶρα
ὃς τὰν σὰν πόλιν αὔξων Καμάρινα λαοτρόφον
βωμοὺς ἓξ διδύμους ἐγέραιρεν ἑορταῖς θεῶν μεγίσταις
ὑπὸ βουθυσίαις ἀέθλων τε πεμπαμέροις ἁμίλλαις
ἵπποις ἡμιόνοις τε μοναμπυκίᾳ τε τὶν δὲ κῦδος ἁβρόν
νικάσαις ἀνέθηκε καὶ ὃν πατέρ Ἄκρων ἐκάρυξε καὶ τὰν νέοικον ἕδραν
ἵκων δΟἰνομάου καὶ Πέλοπος παρ εὐηράτων
σταθμῶν ὦ πολιάοχε Παλλάς ἀείδει μὲν ἄλσος ἁγνὸν
τὸ τεόν ποταμόν τε Ὤανιν ἐγχωρίαν τε λίμναν
καὶ σεμνοὺς ὀχετούς Ἵππαρις οἷσιν ἄρδει στρατόν
κολλᾷ τε σταδίων θαλάμων ταχέως ὑψίγυιον ἄλσος
ἀπ ἀμαχανίας ἄγων ἐς φάος τόνδε δᾶμον ἀστῶν
αἰεὶ δἀμφ ἀρεταῖσι πόνος δαπάνα τε μάρναται πρὸς ἔργον
κινδύνῳ κεκαλυμμένον ἠῢ δἔχοντες σοφοὶ καὶ πολίταις ἔδοξαν ἔμμεν
Σωτὴρ ὑψινεφὲς Ζεῦ Κρόνιόν τε ναίων λόφον
τιμῶν τἈλφεὸν εὐρὺ ῥέοντα Ἰδαῖόν τε σεμνὸν ἄντρον
ἱκέτας σέθεν ἔρχομαι Λυδίοις ἀπύων ἐν αὐλοῖς
αἰτήσων πόλιν εὐανορίαισι τάνδε κλυταῖς
δαιδάλλειν σέ τὈλυμπιόνικε Ποσειδανίαισιν ἵπποις
ἐπιτερπόμενον φέρειν γῆρας εὔθυμον ἐς τελευτάν
υἱῶν Ψαῦμι παρισταμένων ὑγίεντα δεἴ τις ὄλβον ἄρδει
κίονας ὡς ὅτε θαητὸν μέγαρον
χρὴ θέμεν τηλαυγές εἰ δεἴη μὲν Ὀλυμπιονίκας
βωμῷ τε μαντείῳ ταμίας Διὸς ἐν Πίσᾳ
συνοικιστήρ τε τᾶν κλεινᾶν Συρακοσσᾶν τίνα κεν φύγοι ὕμνον
κεῖνος ἀνήρ ἐπικύρσαις ἀφθόνων ἀστῶν ἐν ἱμερταῖς ἀοιδαῖς
ἴστω γὰρ ἐν τούτῳ πεδίλῳ δαιμόνιον πόδ ἔχων
Σωστράτου υἱός ἀκίνδυνοι δἀρεταὶ
οὔτε παρ ἀνδράσιν οὔτ ἐν ναυσὶ κοίλαις
τίμιαι πολλοὶ δὲ μέμνανται καλὸν εἴ τι ποναθῇ
Ἁγησία τὶν δαἶνος ἑτοῖμος ὃν ἐνδίκας
ἀπὸ γλώσσας Ἄδραστος μάντιν Οἰκλείδαν ποτ ἐς Ἀμφιάρηον
φθέγξατ ἐπεὶ κατὰ γαῖ αὐτόν τέ νιν καὶ φαιδίμας ἵππους ἔμαρψεν
ἑπτὰ δἔπειτα πυρᾶν νεκρῶν τελεσθεισᾶν Ταλαϊονίδας
εἶπεν ἐν Θήβαισι τοιοῦτόν τι ἔπος ποθέω στρατιᾶς ὀφθαλμὸν ἐμᾶς
ἀμφότερον μάντιν τἀγαθὸν καὶ δουρὶ μάρνασθαι τὸ καὶ
ἀνδρὶ κώμου δεσπότᾳ πάρεστι Συρακοσίῳ
οὔτε δύσηρις ἐὼν οὔτ ὦν φιλόνικος ἄγαν
καὶ μέγαν ὅρκον ὀμόσσαις τοῦτό γέ οἱ σαφέως
μαρτυρήσω μελίφθογγοι δἐπιτρέψοντι Μοῖσαι
ὦ Φίντις ἀλλὰ ζεῦξον ἤδη μοι σθένος ἡμιόνων
ᾇ τάχος ὄφρα κελεύθῳ τἐν καθαρᾷ
βάσομεν ὄκχον ἵκωμαί τε πρὸς ἀνδρῶν
καὶ γένος κεῖναι γὰρ ἐξ ἀλλᾶν ὁδὸν ἁγεμονεῦσαι
ταύταν ἐπίστανται στεφάνους ἐν Ὀλυμπίᾳ
ἐπεὶ δέξαντο χρὴ τοίνυν πύλας ὕμνων ἀναπίτναμεν αὐταῖς
πρός Πιτάναν δὲ παρ Εὐρώτα πόρον δεῖ σάμερόν μἐλθεῖν ἐν ὥρᾳ
ἅ τοι Ποσειδάωνι μιχθεῖσα Κρονίῳ λέγεται
κρύψε δὲ παρθενίαν ὠδῖνα κόλποις
κυρίῳ δἐν μηνὶ πέμποισ ἀμφιπόλους ἐκέλευσεν
ὃς ἀνδρῶν Ἀρκάδων ἄνασσε Φαισάνᾳ λάχε τἈλφεὸν οἰκεῖν
ἔνθα τραφεῖσ ὑπ Ἀπόλλωνι γλυκείας πρῶτον ἔψαυσ Ἀφροδίτας
οὐδ ἔλαθ Αἴπυτον ἐν παντὶ χρόνῳ κλέπτοισα θεοῖο γόνον
ἀλλ ὁ μὲν Πυθώναδ ἐν θυμῷ πιέσαις χόλον οὐ φατὸν ὀξείᾳ μελέτᾳ
ᾤχετ ἰὼν μαντευσόμενος ταύτας περ ἀτλάτου πάθας
ἁ δὲ φοινικόκροκον ζώναν καταθηκαμένα
κάλπιδά τἀργυρέαν λόχμας ὑπὸ κυανέας
τίκτε θεόφρονα κοῦρον τᾷ μὲν ὁ Χρυσοκόμας
πραΰμητίν τἘλείθυιαν παρέστασέν τε Μοίρας
ἦλθεν δὑπὸ σπλάγχνων ὑπ ὠδῖνός τἐρατᾶς Ἴαμος
ἐς φάος αὐτίκα τὸν μὲν κνιζομένα
λεῖπε χαμαί δύο δὲ γλαυκῶπες αὐτὸν
δαιμόνων βουλαῖσιν ἐθρέψαντο δράκοντες ἀμεμφεῖ
ἰῷ μελισσᾶν καδόμενοι βασιλεὺς δἐπεὶ
πετραέσσας ἐλαύνων ἵκετ ἐκ Πυθῶνος ἅπαντας ἐν οἴκῳ
εἴρετο παῖδα τὸν Εὐάδνα τέκοι Φοίβου γὰρ αὐτὸν φᾶ γεγάκειν
πατρός περὶ θνατῶν δἔσεσθαι μάντιν ἐπιχθονίοις
ὣς ἄρα μάνυε τοὶ δοὔτ ὦν ἀκοῦσαι
οὔτ ἰδεῖν εὔχοντο πεμπταῖον γεγενημένον ἀλλ ἐν
κέκρυπτο γὰρ σχοίνῳ βατιᾷ τἐν ἀπειρίτῳ
ἴων ξανθαῖσι καὶ παμπορφύροις ἀκτῖσι βεβρεγμένος ἁβρὸν
σῶμα τὸ καὶ κατεφάμιξεν καλεῖσθαί νιν χρόνῳ σύμπαντι μάτηρ
τοῦτ ὄνυμ ἀθάνατον τερπνᾶς δἐπεὶ χρυσοστεφάνοιο λάβεν
καρπὸν Ἥβας Ἀλφεῷ μέσσῳ καταβὰς ἐκάλεσσε Ποσειδᾶν εὐρυβίαν
ὃν πρόγονον καὶ τοξοφόρον Δάλου θεοδμάτας σκοπόν
αἰτέων λαοτρόφον τιμάν τιν ἑᾷ κεφαλᾷ
νυκτὸς ὑπαίθριος ἀντεφθέγξατο δἀρτιεπὴς
πατρία ὄσσα μετάλλασέν τέ νιν ὄρσο τέκνον
δεῦρο πάγκοινον ἐς χώραν ἴμεν φάμας ὄπισθεν
ἵκοντο δὑψηλοῖο πέτραν ἀλίβατον Κρονίου
ἔνθα οἱ ὤπασε θησαυρὸν δίδυμον
μαντοσύνας τόκα μὲν φωνὰν ἀκούειν
ψευδέων ἄγνωστον εὖτ ἂν δὲ θρασυμάχανος ἐλθὼν
Ἡρακλέης σεμνὸν θάλος Ἀλκαϊδᾶν πατρὶ
ἑορτάν τε κτίσῃ πλειστόμβροτον τεθμόν τε μέγιστον ἀέθλων
Ζηνὸς ἐπ ἀκροτάτῳ βωμῷ τότ αὖ χρηστήριον θέσθαι κέλευσεν
ἐξ οὗ πολύκλειτον καθ Ἕλλανας γένος Ἰαμιδᾶν
ὄλβος ἅμ ἕσπετο τιμῶντες δἀρετὰς
ἐς φανερὰν ὁδὸν ἔρχονται τεκμαίρει
χρῆμ ἕκαστον μῶμος ἐξ ἄλλων κρέμαται φθονεόντων
τοῖς οἷς ποτε πρώτοις περὶ δωδέκατον δρόμον
ἐλαυνόντεσσιν αἰδοία ποτιστάξῃ Χάρις εὐκλέα μορφάν
εἰ δἐτύμως ὑπὸ Κυλλάνας ὅροις Ἁγησία μάτρωες ἄνδρες
ναιετάοντες ἐδώρησαν θεῶν κάρυκα λιταῖς θυσίαις
πολλὰ δὴ πολλαῖσιν Ἑρμᾶν εὐσεβέως ὃς ἀγῶνας ἔχει μοῖράν τἀέθλων
Ἀρκαδίαν τεὐάνορα τιμᾷ κεῖνος ὦ παῖ Σωστράτου
σὺν βαρυγδούπῳ πατρὶ κραίνει σέθεν εὐτυχίαν
δόξαν ἔχω τιν ἐπὶ γλώσσᾳ λιγυρᾶς ἀκόνας
ἅ μἐθέλοντα προσέρπει καλλιρόοισι πνοαῖς
ματρομάτωρ ἐμὰ Στυμφαλίς εὐανθὴς Μετώπα
πλάξιππον ἃ Θήβαν ἔτικτεν τᾶς ἐρατεινὸν ὕδωρ
πίομαι ἀνδράσιν αἰχματαῖσι πλέκων
ποικίλον ὕμνον ὄτρυνον νῦν ἑταίρους
Αἰνέα πρῶτον μὲν Ἥραν Παρθενίαν κελαδῆσαι
γνῶναί τἔπειτ ἀρχαῖον ὄνειδος ἀλαθέσιν
λόγοις εἰ φεύγομεν Βοιωτίαν ὗν ἐσσὶ γὰρ ἄγγελος ὀρθός
ἠϋκόμων σκυτάλα Μοισᾶν γλυκὺς κρατὴρ ἀγαφθέγκτων ἀοιδᾶν
εἰπὸν δὲ μεμνᾶσθαι Συρακοσσᾶν τε καὶ Ὀρτυγίας
τὰν Ἱέρων καθαρῷ σκάπτῳ διέπων
ἄρτια μηδόμενος φοινικόπεζαν
ἀμφέπει Δάματρα λευκίππου τε θυγατρὸς ἑορτάν
καὶ Ζηνὸς Αἰτναίου κράτος ἁδύλογοι δέ νιν
λύραι μολπαί τε γιγνώσκοντι μὴ θράσσοι χρόνος ὄλβον ἐφέρπων
σὺν δὲ φιλοφροσύναις εὐηράτοις Ἁγησία δέξαιτο κῶμον
ματέρ εὐμήλοιο λείποντ Ἀρκαδίας ἀγαθαὶ δὲ πέλοντ ἐν χειμερίᾳ
νυκτὶ θοᾶς ἐκ ναὸς ἀπεσκίμφθαι δύ ἄγκυραι θεὸς
τῶν τε κείνων τε κλυτὰν αἶσαν παρέχοι φιλέων
δέσποτα ποντομέδων εὐθὺν δὲ πλόον καμάτων
ἐκτὸς ἐόντα δίδοι χρυσαλακάτοιο πόσις
Ἀμφιτρίτας ἐμῶν δὕμνων ἄεξ εὐτερπὲς ἄνθος
φιάλαν ὡς εἴ τις ἀφνειᾶς ἀπὸ χειρὸς ἑλὼν
ἔνδον ἀμπέλου καχλάζοισαν δρόσῳ
νεανίᾳ γαμβρῷ προπίνων οἴκοθεν οἴκαδε πάγχρυσον κορυφὰν κτεάνων
συμποσίου τε χάριν κᾶδός τε τιμάσαις νέον ἐν δὲ φίλων
παρεόντων θῆκέ νιν ζαλωτὸν ὁμόφρονος εὐνᾶς
ἀνδράσιν πέμπων γλυκὺν καρπὸν φρενός
ἱλάσκομαι
Ὀλυμπίᾳ Πυθοῖ τε νικώντεσσιν ὁ δὄλβιος ὃν φᾶμαι κατέχωντ ἀγαθαί
ἄλλοτε δἄλλον ἐποπτεύει Χάρις ζωθάλμιος ἁδυμελεῖ
θαμὰ μὲν φόρμιγγι παμφώνοισί τἐν ἔντεσιν αὐλῶν
καί νυν ὑπ ἀμφοτέρων σὺν Διαγόρᾳ κατέβαν τὰν ποντίαν
ὑμνέων παῖδ Ἀφροδίτας Ἀελίοιό τε νύμφαν Ῥόδον
εὐθυμάχαν ὄφρα πελώριον ἄνδρα παρ Ἀλφειῷ στεφανωσάμενον
αἰνέσω πυγμᾶς ἄποινα
καὶ παρὰ Κασταλίᾳ πατέρα τε Δαμάγητον ἁδόντα Δίκᾳ
Ἀσίας εὐρυχόρου τρίπολιν νᾶσον πέλας
ἐμβόλῳ ναίοντας Ἀργείᾳ σὺν αἰχμᾷ
ἐθελήσω τοῖσιν ἐξ ἀρχᾶς ἀπὸ Τλαπολέμου